**OBRAZLOŽENJE**

**ZA NACRT PRAVILNIKA O IZMJENAMA I DOPUNAMA PRAVILNIKA O MINIMALNIM UVJETIMA U POGLEDU PROSTORA, RADNIKA I MEDICINSKO TEHNIČKE OPREME ZA OBAVLJANJE ZDRAVSTVENE DJELATNOSTI**

Pravilnik o izmjenama i dopunama Pravilnika o minimalnim uvjetima u pogledu prostora, radnika i medicinsko-tehničke opreme za obavljanje zdravstvene djelatnosti donosi se temeljem članka 50. stavka 4. i članka 148. stavka 5. Zakona o zdravstvenoj zaštiti („Narodne novine“, br. 150/08, 71/10, 139/10, 22/11, 84/11, 12/12, 35/12, 70/12, 82/13, 22/14 i 131/17) te na temelju članka 11. stavka 4. i članka 12. stavka 4. Zakona o ljekarništvu (»Narodne novine«, br. 121/03, 35/08 i 117/08) uz prethodno pribavljeno mišljenje nadležnih komora te na prijedlog Hrvatske ljekarničke komore.

Pravilnik o minimalnim uvjetima u pogledu prostora, radnika i medicinsko-tehničke opreme za obavljanje zdravstvene djelatnosti („Narodne novine“, br. 61/11, 128/12, 124/15 i 8/16) mijenja se i dopunjuje u dijelu koji se odnosi na uvjete za obavljanje djelatnosti palijativne skrbi u stacionarima domova zdravlja i bolničkim zdravstvenim ustanovama, te se dopunjuju uvjeti vezano uz potrebnu doedukaciju liječnika za obavljanje minimalno invazivnih i nekirurških zahvata i usklađuju drugi uvjeti sukladno zahtjevima pojedinih struka. Navedeni Pravilnik se također dopunjava utvrđivanjem minimalnih uvjeta za obavljanje djelatnosti medicine spavanja (somnologija) te se usklađuju stručni nazivi iz djelokruga rada Hrvatskog zavoda za javno zdravstvo.